
Kad bi se mali Vileta Ilijin samo ošu- 
knuo o njegovo odijelo ili zatepao o opanak 
— GQjakin bi planuo neobuzdano. 


— Eto ga viš...eto. Opet on Jovo 
nanovo. Al čekaj, de ti samo .. . čekaj. 
Tebeka Ć' već učitelj . . . gospod'n učitelj. 


Samo dok ti dogješ u njegove šake. 
Vileta to čuo i nečuo. Samo kad nije 
bilo batina, onda je sve dobro. Jer tko bi 


sebi t'o glavu za Gjakine prijetnje, koji 


uostalom bijaše tek njihov kućni sluga. A 
sluge ili šute pa rade, ili badavadišu cio 
dan, ne rade ništa, a dobrano brundaju i 
gungjaju. Već prema tomu, kakove su volje. 

Tako je dječarac mislio u sebi, pa kad 
je uvidio, da nema više opasnosti po nje- 
govu kožu, a on sirugni de, pa za bašću 
do gumna, a odavle na ledinu do pašnjaka. 
Tu bi se pridružio vršnjacima i s veseljem 
nosio i kupio suho granje, tesao od velikog 
busenja četverouglaste opeke i prinosio svoj 





obol za namještaj ražnja, gdje na zašiljenoj 
vrbovači ili lijeski peku pastiru debelu sla- 


ninu o jeseni, a ljeti ukragjene kukuruze i > 


krumpire . . . život . . . idilični je to život. 

Tu prolaze brže u društvu i sami sati, 
a pokadšto i dani, gdje se pred večer za- 
boravlja i kući poći. Vileti se to dogodilo dok 
je bio mlagji, kasnije rjegje, ali otkako nosi 
čakšire, pa prsluk sa onim okruglim i sjajnim 


dugmetima, ispod kojih se crveni izrezucka- 


ua čoha — u nedjelji barem dva puta. 

— Bar dva...to j* dosta A za to 
oj! vridno_ dobiti i batina, samo ... samo... 

Njegova maja, koju su ukućani zvali 
snaš' Pave, imala je dvije velike mane po 
sudu Vilete. On je doduše samoj svojoj 
majci uporno poricao, da on to običava 
ikome reći. 

— Ma nis ja to ni pisnuo . .. nisam 
nikada ...ni--ka—>da—4... 

Ali istina je ipak bila na strani Vilete. 
Snaš' Pave znala je za najmanju malenkost 
nemilice izdevetati Viletu, a katkad bi ga opet 
za najveće nedjelo samo izgrdila. Ali grditi 
od jutra do mraka, a Vileta ne bi tada dobio 
batina, osim što je morao na pragu pred 
kuhinjom klečati. Taj nerazmjer u opredje- 


7 


ljivanju kazne dobro je razlikovao Vileta, 
a umio je to svojim vrštijacima dosta zorno 


predočiti. 

— Znaš, to € je 'vako. Maja m' grune 
u ledja... grune: bu... A tot ondao 
legja upravo zazvoni ... zazvoni ko u 
cintoru . .. | 


— Snaš* Pave, tvoj Vileta peti obje- 
šenjak . . . jako veliki, 

l sad bi susjedi i drugi seljaci i druge 
snaš' Pave: pripovijedali, kako njezin Vileta 
priča o njezinim manama upravo na dlaku 
baš onako, kako je obično cijela stvar tekla. 
Sve od bubotka u legja, pa dok nije Vileta 
morao i protiv volje kleknuti na prag izli- 
zane i raspucane daske. Pave onda, ako je. 
bila reduša, prigje banjku, da uspiri vatru. 
Ja, ali onda treba skalja, pa sitnijega drvlja, 
granja, a to leži naslagano pod trijemom kuće. 
Skupi skute, pa da će iz kuhinje. A tu Vileta. 

— Ha, obešenjače . . . pa baš danaske, 
kad ja treba da kuham ... baš danaske. 
Kako ć' to dugo, sam Bog znade. Sam' ja 
ć' da s' *oš puno napatim i naljutim s tvo- 
jega nevaljanluka. O Bože, Bože... Pa 
de s' barem makni, da s' opet ne potepem 
Ajd, ajd... 





Progje nekoliko časaka, vaira već gori 
i treba pristaviti vodu, pa da zakuha, 

— Ajd sad opet, snaš' Pave, i donesi 
kastrolu. A to b' mogo baš i Vileta . . . 

— Pa 'oć ja, majo, "oću... 

I Vileta sav veseo, da će se barem 
jedan časak riješiti klečanja — poskoči što 
brže i zakorači, da maju posluži. 

— IBBš>š... oš odmah klekniti ... 
odma—a ... Ne rodi toga, aja... Kad 
ja kažem: kiečati, onda 'š ti klečati cio 
dan... do mraka. Nema tu pomoći . ,. 
nema. 

I snaš' Pave onako namrgogjena lica 
i okrutna srca sama prekorači i donese, 
što već ireba, a Vileta videći, da nema 
druge, pokunji se, pa kleči dalje, kad se 
mora. | zato nije ni čudo, da se — nakon 
dobrana razmišljanja — odlučio za batine. 

— To doduše boli, ali progje. A što 
j glavno — ne traje dugo. Dok klečanje, 
to i pravo mrcvarenje, boli to jako i 
dugo ... Na koljenu pocrveni koža, ko 
rak, onda poplavi, pozeleni, požuti . . . sva 
se islarba . . . | svi onda vide, da s/ja kle- 
čao. Pa _m' se izrugivaju, nadivaju svakaka 
imena, pa kažu: kleč, kleč — klečaroš, jer 


si pravi bećaroš .., kleč, kleč — kleča- | 
roš—a ... 


Danas nakon ravno sedam godina ži- 
vota, Vileta mora klečati. I to klečati već od 
pet sati ujutro. A još k tomu nedjelja je, 
njegova maja i sva svojta kod kuće je i 
lijepo su obučeni svi, a on se morao _ pre- 
obući u staro zamazano odijelo. A to peče 
i boli. Pa onda psovke, boli, prijetnje, gur- 
kanje. Kao da se cijeli svijet stropoštao na 
njegova legja. A sve zato, što ne će da ide 
na upis u školu, gdje gospodari učitelj, 
onaj isti učitelj, o kojem je on toliko zla 
čuo. Od zgražanja Vileti se kosa ježila, a 
pod očima mu sve igrale krupne šake uči- 
teljeve, koje vrebaju i čekaju, pa da ga 
prignjetu, prignjave, a onda dobro izde- 
vetaju. 

— Neidem...ne idem, pa. ma m 
ubiii odmah . .. nipošto. 

— Šta-4, ti ne 'š?! Ti-i?! Ovamo de, 
nema tu fajde — — 

I sad nastalo mnatezanje. Jedan viče 
moraš, drugi dodaje Vileti na glavu šešir, 
a treći ga gurka i potiče, da zakorači sa 
snaš' Pavom, pa da pogju u školu na upis. 

Ali Vileta ne ide, pa ne ide. Ne kori- | 


sti tu ni lijepa ni ružna. Napokon smisli 
snaš! Pave zadnje sredstvo, da će klečati. 
Mislila ona: tekar je pet sati ujutro, pa kad 
se Vileta do tamo po na osme nakleči, da 
će on već i bez moljakanja poći do škole. 
Predomislit će se on već do tamo, pa će 
biti sve u redu 

A vani ljepota . , . pravi vedri rujanski 
dan, da je milina. Kroz selo prolazi objesna 
dječurlija, pa to nekud važnije a ukočeno i 
ide i čavrlja. Povrh ploitova nalukavaju se 
reduše, koje treba da pripravljaju objed, 
promukli koji glas zakriješti i zapita, danas 
već stereotipni, upit: 

— No kako j' brale, drugo ... ima 
| de i u vašoj kući škulara ? 

Ili : 

— Ej, zdrav bio, novače! 

—A—aAf... sad biž' kući, pa neka 
t maja samo, šio brže sašije torbu . . . ve- 
liku torbu i umisi pogaču. 

Došao uto već općinski redar. 

— Kazli tamo, cijeli popisni školski 
odbor, da treba snaš' Pave, jal ti gazda — 

— Qazda nij" kod kuće — — 

—— No onda — iredar nadoda — snaš' 

Pave, požuri Viletom, pa da ne bude više 
»urgencije“, jal € biti ,štrofa“ . . . 

Sada je opet nastalo pravo ratovanje 
Vika i prijetnje sa sviju strana. Pitanjima i 
nagovaranju nikada kraja. 

A Vileta samo šuti i nikome ni riječ. 

— Ne idem, pa ma me upravo — — 

X 

Kad je napokon uvidjela snaš' Pave, 
da je sve uzaludno, pogje sama do škole, 
pa da kaže gospodi, ,kako jišto ij“... 

Vileta ostao još neko vrijeme klečeći, 
pa kad uvidi, da je zrak čist, opasnost ni- 
kakva: pridade petama, pa bjež. Trčao je 
preko baščina do gumna, pa ravno na 
pašnjak, a odavle do u obližnji vlasteoski 
voćnjak. Uz ogradu nanosio nešto granja i 
Odlučio samotovati, dok ne progje upis i 
prvi dani škole. 

— Alaj su ti ljudi čudni . . . baš čudni. 
Kako € ja iti onomu, za koga m' kazaše 
da će me izdevetati i na mrivo ime izbiti. 
Aja, toga ne rodi. Nij' Vileta šenuo pame- 
čik. «<. jek! . 

Ovako osamljen, stao promišljivati o 
svemu i svačem. Ali kud god se okrene, 
na što god pomisli, uvijek mu pred očima 





škola i učitelj. | koliko god on nikada nije 
bio ni blizu škole, a kamo li da je zavirio 
u školsku sobu i osobno poznavao mjesno- 
ga učitelja, on je to sve iako zorno sebi 
pomišljavao, da mu se od užasa upravo 
krv ledila. 


“= N& He. .,.. koj to bolje... 

A i zašto ća on ide u školu po batine 
i bubotke, kad on niti školi, a pogotovo 
učitelju, nije ništa . . . baš nikada ništa na 
žao učinio! Neka škola i učitelj žive za 
sebe, a on će za sebe. Tako će biti naj- 
bolje A Vileta imat će svojega mira. Dogod 
može, čuvat će se i obilaziti, a budu li ga 
i opet kao danas zlostavljali i silili preko 
njegove volje, on će u svijet . . . u daleki 
svijet, pa makar služio samo za hranu i 
odijeio. Makar se potucao kao kakvo siroče, 
uza sve, što je zadruga njegose maje naj- 
imućnija u selu. 


— Bit će to za nji sramota 
oće... A meni, što Bog dade... pa 
ma —a— — 

Dalje nije mogao, Njegovo mladačko 
srce prelilo se časkom i potok suza prosuo 
se licem. Lice zabušio megju koljena, a 

suze sve cure i Vileta od plača sve grca 

EVEN ue BER 

X 

— — Saneni rujanski suton povlačio 
se polako i već se bijelila kao kakvo tkanje 
vlažna .maglica, koja se povlačila povrh 
ravnih slavonskih polja i prostirala se kao 
kakvo veliko jezero. Vileta gledao zaplaka- 
nih očiju, gledao i naprezao se, da što 
bolje pronikne u dalj i uoči svoje seoce, 
koje se prostiralo tamo za onim visokim 
jablanima uz ovisoki vlasteoski dvor. | čim 
je više gledao, tim mu se više činilo, da je 
to sve mnogo bliže nego što je uistinu. One 
sitne kućarice rasle, kameniti drum a uz 


njega telelonski i brzojavni stupovi bližali 


se... bližali sve više i više i Vileta, ne 
znajući ni sam kako, našao se posred oveće 
bašče. A tu krasota, pravi zemaljski raj. Ruže 
cvjetaju, one krasne jesenske ruže, staze 
izravnane i ukrašene ukrasnim drvećem sa 
šarolikim lišćem. Pa onda. one goleme i 
sjajne kugle uz busove ruža. To je Viletu 
osvojilo na prvi mah i on pomisli, kako li 
bi on bio najsretniji čovjek, kad bi se u 
tim kuglama smio svaki dan ogledati. Da se 
uvjeri, da to nijesu možda kugle od sapu- 

nice, pogje nekoliko koračaja naprijed, pruži 
ruku, pa da će opipati kuglu . . . 

| = jA = Bo... molu... &0-g0- 
spodna .,. go — go — spod' — na, ako 
Boga znate . . . nemojte. 

I Vileta sav protrne i baci se na ko- 
ljena sklopljenih ruku. 

A gospodin, dobrano već odmakao u 
godinama, samo se nasmješi i podigne Vi- 
letu sa zemlje. 

— Ne boj se, dragane moj, ne ću ja 
tebi ništa. Tebi se ova staklena sjajna kugla 
svigja, pa si je htio pogledati izbliza; je li?! 

Vileta_ malo ohrabren pogleda ispod 
oka došljaka i nehotice pomisli: ovo mora 
da je vrlo čestit gospodin i dobra srca. Bog 
mu platio | 

Gospodin pronicavim svojim očima od- 
mah opazi mališevu zabunu i zapita ga ime 

— Vi — vi — leta... 

— A—a... 1 zamislivši se, izusti toplo 
i kao da se sjeća: A—a, Vileta llijin? Ti si 
iz zadruge snaš' Pave, da, da; o čuo sam 
ja već, čuo vrlo mnogo o tebi. 

Vileta_protrne. Što bi on to mogao 
čuti? Pa ako on sve možda već znade i 
sada ga dade otpraviti kući? Što će to još 

da bude s njime? I navirale mu misli sve 


gora od gore. i 

Megjutim gospodin nastavi: 

— A dobar je Vileta . . . dobar. Čuo 
sam ja to od mnogih. Pa ću ti ja zato štošta 
još pokazati. Hodi samo sa mnom. Hodi 
brže. Evo, gledaj .. . pogledaj dobro ovu 
krušku. Znam, da takve još nijesi jeo. Po- 
kušaj samo! Kad budeš veći, umjet ćeš i 
sam takve uzgojiti A deder zaviri malo 
ovamo. — Gospodin otvori oveća dvokrilna 
vrata, a Vileta zakorači. — Pogledaj ti samo 
ove lijepe klupe, pa po zidovima one 


krasne slike. 


—A,gle... ono j' lisica, ono ušara, 
a ono deva... 

— O, vidio sam # ja devu, kad je pro- 

lazila ovdikar_ kroz naše selo ,komendija“*) 
. Imala dvi grbe, a ova tudikar ima 
samo jednu ... jednu veliku. 

Vileti se razriješio jezik i zamalo on se 
oprijateljio s nepoznatim čovjekom i be- 
zazleno pripovijedao. Napokon dotrči umi- 
ljavajući se gospodinu u krilo i bezazleno 
zapita : 


*) Cirkus ili panorama. 

— A moljiću . . . 

— Što želiš, dijete, pitaj samo! Uvijek 
treba da pitaš starije, kad šta ne znaš. . . 
| — Moljiću ...a ko s' ti, gospod'ne, 
kad ti to 'vako lipo sve znadeš i meni ka- 
zuješ 1! Moljiću — — 

— Ovo je, Vileta moj dragi, školska 
soba, škola, a ja sam učitelj . . . 

— U=žči -telj?! Ti—i?! Vi—i?! U— 
či — telj?! | 

Drugi dan bilo pravo slavlje u snaš' 
Pave zadruzi. Mali Vileta probudio ih ravno 
oko iri sata ujutro onako sav prozebao i 
umoran od puta, i molio i zaklinjao svoju 
maju, neka mu oprosti, jer će on ići u školu. 
Samo neka mu olvori vrata _od kiljera, da 


se može preobući u svečano ruho, i neka: 


odmah s njim pogje gospodinu učitelju, da 
ga upiše, jer bi se kasnije možda srdio i 
ne htio ga upisati. 

— A što b' ja ondakar bez škole, kad 
je tamo tako lipo, jako lipo, a gospod'n 
učitelj tako dobar . , . jako dobar. 

Poslije govorili u selu, da se baš one 
noći navršilo ravno hiljadu godina, što je 





E 

na onom mjestu, gdje je Vileta Ilijin noćio, 
igralo nekada vilino kolo. [ kako je Vileta 
srećni odabranik vila, da je pao s njega 
urok, i zato da će doživjeti veliku starost 
i biti srećan, dogod živi. ' 


ČAK 
sj XA f 


STADA 
ze dasa, 

UOČI OGLEDA. 


Dani su prolazili, a Dimitrov Qaša ni: 
da, ni: ne. Njemu se nije žurilo. Od jutra 
pa do kasno u veče boravio je u »gaju«, 

Tamo iza seoskoga groblja pukla či- 
stina. Po njoj amo tamo po koji Žir, stara 
bukva; uokolo gusti džbunovi šipka. Krto- 
rovina do krtorovine, a po srijedi oduboki 
mrežasti isprekidani vagaš. Uz zbijenu 
slamnatu kolibu nekoliko suvaraka, Gašin 
»bunarčiće i — ništa više. | 

A ipak mu je tu sve tako milo, lako 
drago, da se dnevno skanjiva krenuti u 
zadrugarski dom, gdje od dječurlije sve 
vrvi, hihoće, anjica. 

Pogotovo ovo zadnjih par dana, gdje 
jedva što Gaša na vrata, a ono sve pis- 
kuta i sikći: 

“.A—đ,.. ET bar, , 

— Kada 'š? 

— Jesi P smislio? 

— Nije tu druge, već de s! ti 'edan- 

put već razgovori. Ko j' to vidio onako 
tek zafrknuti repom, pa ni bile) ...... 
Valjda s' ipak muška glava, pa t treba da 
misliš svojom glavom. 

— Indi... pravo j tako. 

— Slušaj ti starapu . . . dobro € on 
misli... pameino divani. 

A Qaša na sve ovo tek u neprilici. 
Sjedne na prag ili se prisloni na banjak i 
tek onako da i on kaže svoje, upita: 

— U kol'ko ć sjutra sati — ja P ko 
danas — A?! 

— Ma kaki sjutra, šta s" opet izmo- 
tavaš ? Šta s! ja — ja Dimitrija Ivančev ?! 
Zar... Pati menika... me—ni—ka—aA... 

[ u Dimitriji samo da ne prekipi Ga- 
 šina šutnja, pa jednolični dnevni njegovi 
odgovori u njemu burkaju i sve ga potre- 
saju do u dušu. Jače, neg ujedljivi jezik 
snaš-Martene, koju je nasilu priženio u kuću... 

Da učini toj neizvjesnosti kraj, pozove 
za drugi dan, kad se imao Gašo nešto ra- 


nije vratiti sa paše na naročitu njegovu 


želju i samu -curu«. 

A cura _ mlada, jedra. Neugodno joj, 
ali pomisao na udaju ,.. zadruga _Dimi- 
“= #) nijedne riječi. 

trija Ivančeva, gdje snaše mnistinju i preko 
tridesete, pa onda neka pritajena radost, 
šta će druge preteći za mjesec dana prije 
svete Kate — sve je to djelovalo na Gjen- 
kinu Bistru, da je onaj prirogjeno pritajeni 
stid rasplinuo u tili čas i ona se razgovo- 
rila ko i snaš-Martena . . 

— Pa, dragi bać-Dimitrije,ja... meni... 

Gazdi zadruge godili ovi isprekidani 
mladenački izljevi i on podboči glavu, pa 
kao da sluša i ne sluša, gledao preda se, 
samo da Bistra kaže sve onako »kako osića«. 

— Ne treba € tajiti... sam ti kaži 
onako, da... onako, kako osićaš | 
kako i' srce kaže. Jer, curo moja, vinčanje, 
to € je velika stvar. Nij' to za dan dva... 
Jok! To t je za čitavo tvoje . . . no, kako 
s ono kaže... Je s razumila — A? To 
KJE aa ZA o di io 

Dimitrije Ivančev zaokruži rukom že- 
leći tako kretom ruku označiti beskonač- 
nost ženitbe, a zašto mu nedostajaše zgod- 
nih riječi. 

— Pa onda, znaš... Taj Gaša j' šut- 
ljiv, izgleda kao da s' boji . . . k6 da nije 
od našega soja, naše krvi. A" to + je 
samo tako na oko _Bi' će, da s stidi.. 

oja paon ti / 'oš mlad... jako mlad. 
Al nu, to ne smeta, .., neka # to ne 
smeta. Ne mož' sve iopet biti baš ko... 


ko po loju. Treba da ti to urediš po svom 
indi. Kad ti 


ćelu . , . kako f u volji... 
DuGeš 21 21 | 
Dimitrija Ivančev pogleda kradomice 
Bistru, a ona tek što uoči njegov promi- 
cavi pogled, nikom ponikne, pa ko u ne- 


prilici. Čas uhvati opreg, pa kovrča ugao, 
čas premetne nogu preko noge. Onda se 


podlakti, segne u njedra, a ono tanka i na- 
peta košulja samo da ne pukne od vru- 
čine ,.. 

Sobom muk Zadnji traci listopadskog 
podneva gube se u prvom sutonu jesen- 
skoga dana. Ona se malena okanca od 
časa ne čas stresu u stisnutoj hrastovini 
pod bukom drndavih kola na drumu a 
onda opet mir i nesnosna tišina, koju zuj 
muhe tek lagacko poremeti i iz daleka jeka 
i lavež pasa, koji nestrpljivo čekaju večer- 
nju slobodu. 

I samome Dimitriji učini se poduga 
ta šutnja pa da u jednu ruku prekine i 
učini neizvjesnosti kraj, u drugu ruku treba 
da se izvede što prije sve na čistac. Nije 

njemu do čekanja. Pa napokon i čemu? 
Dost je on kuburio i rabotao. Sad neka 


to preuzme drugi. Unučad je porasla, DA... 


lako za čobana, Neka budu. Gaši je prošla 
osamnaesta. Dost je plandovao. Sad neka 
ove dvije ili još najviše tri godine bude i 


sam »čoek od pete do glave«. A prije 


svega nek s' oženi, jer radnih ruku nikad 
previše. Cura je tu. Iz dobre je kuće. Do- 
nijet će što po adetu treba. | 

Roditelji joj ne brane a ona _ momku 
nema čemu da zabavi. 


— Japa... kako ć'mo dakle — A ?1! 

> Pa... bać«Dimilrije -— — 

= O... pa jel T pravo 
OK BL, Qeša 


Bistra-kimne glavom u znak potvrde. 

«+Evwala. U s... taka treba 23. tig 
pameina cura... valjaš. A ne'š se po- 
kajali. Bi' će € već lipo u nas. Treba samo 
da s okućiš, pa . . 

U to je odbila sa crkvenoga tornja 
sedma, a crkvenjak zazvonio na pozdrav 
Qospi. 

— U ime Oca . 

Staračke riječi uz uzrujano i ispreki- 
dano šaptanje mladenačkih grudiju puno 


m“ < 


a 

osjećaja i nada slilo se u jednu dugu, vruću 
molitvu. Pa kad je već davno zamro zadnji 
glas zvona, a zadrugari se već izvedljivo 
nalukivali, ustane Dimitrije Ivančev naglo sa 
stoca i zavikne u sav glas svoju ženu. 

— Ja—nja—a 

Pa tek što je odaziv »aj« odjeknu, 
prvo mu je bilo: 

— Adi j Gaša?! 

Nastalo komešanje. Jedan će, ia još 
nije došao, da će doći, još nije kasno i 
svaki po svome. 

Kada je napokon došlo do krupnih i 
po starom običaju Dimitrije planuo — stali 
se muškurci povlačiti i jedan za drugim 
odlazio onako neopazice ko za poslom, a 
ostale same zadrugarke. A Bistra ko osu- 
gjenik. Postalo joj neugodno. Došla na 
poziv kuće zadrugara, tobože na uočenje 
i povjerljiv divan, a nema gjuvegije. Opa- 
zio to i sam Dimitrije, pa da sve ostane 
»kod četir' oka« — povuče Bistru za ruku, 

— "Od curo . . idemo za poslom. 

X 
- Dimitrije sav zaprašen, koračao žurio. 
Djevojku mirno i liepo opremio do kuće, 
a sam pošao ravno u »gai«. 

Blago polijegalo po travi, a Qaša se 
izvalio, pa kolik je dug i širok hrkao u 
svojoj kolibi. 


—Jel,ti, Gašo...'es tako drže 


zapovidi — 4? Ja čekam ko lud, a on hrče 
ko zaklan, ko da |', bajagi, zaboravio . . . 

Qašo iznenagjen posjetom svojega star- 
ape, ustane i samo što protare pospane oči. 

— Indi "oš da ti isprosim Bistru ? Znaš: 
vrime j', pa treba. Treba t 'edanput da 
budeš svoj čoek, pa da misliš svojom gla- 
vom Nij' tu drugo, već de s' ti — — 

Mladoženja ni riječi. 

Dimitrije planuo' pa .jeda što će da 
zaintači svoju staru ,ko y to vidio onako 
tek zafrknuti repom, pa ni bile“ — kad li 
odmnije šapat mucanja: 

— U kol'ko € sjutra sata . . . 

Pravi Slavonac ! 


"7 a. 








POD STARE DANE. 


Strik' Mareta je danas neobično uranio 
i šta više: čisto se presvukao od glave 
do pete. 

— Nek' vide, nek' vide . . . gungjao 
nekud uzbugjeno i prašio svoju  izlizanu 
surku. Znao je on doduše od vremena do 
vremena istresti i nekoliko puta grunuti njom 
O svoj kućni plot, ali tek zato, da otpane 
na njoj blato, prilijepljeni čički, zabodena 
slama i trnje. Ali danas je hotio biti ne- 
samo čist. već i uredan i lijep. Mislio on, 
valja čovjek, kad se čega lati — što inače 
rijetko biva — da uradi pošteno, i kako se 
to starom čovjeku pristoji. Čistio on zato 
svoju surku, lupao i prašio, pa nikako da 
smisli, da je već dobra. Tek u neke, kad 
ga je opet uzbugjenost spopala, pa pomi- 
sao, da bi mogao zakasniti na vlak — pusti 
surku, pa se prihvati opanaka. Najprije ih 
dobro oprao. +Rifljao« on po otvrdloj koži, 
da je sve škripalo — i koža i kajiševi, a 

pucali prsti u zglobovima. Samo ona žuta 
ilovača već se skamenila, pa nikako da se 
razmoči. Ljutilo to strik' Maretu, ali pomi 
sao: zašto on to sve radi, začas ga umiri 
i on samo grune: 


— Nij' druge . , , treba; nek vide, nek 


vide... 

Kada je zatim sušio obuću kraj banjka*) 
i po suhu mjestu kože povlačio komadom 
slanine, koja se pod pritiskom ruku topila, 
osjeti odjednoć kao neki prijekor, što on 
to češće ne misli kao danas na se. istina, 
njemu je prošla davno već šezdeseta, djecu 
je i okućio i opskrbio, unučad već ganja 
i vija, ljuljuška i draga, pa nema razloga, 
da-se roza**) ili čak kicoši. Možda bi mu 
to mlagjarija, pa i rogjena djeca zamjerila. 
Bl SATE 2 

— Ipak bi trebo ... nis' ja valjda 
zadnji čo'ek u selu. 

Pogledavši se u prozorno okno, koje 
mu služilo za ogledalo, još čvršćim glasom 
potvrdi, da nije »zadnji čo'ek u selu«, jer 
evo, staklo govori: »Strik' Mareta, star si 
doduše, ali kad se opraviš i malo urediš, 

*) ognjište. 

**) rozati = lijepo opravljati, kititi, 

pristao, zgodan ... zgodniji nego mnogi 
drugi. « 

Od rodnoga seoca do prve željezničke 
postaje trebalo je prevaliti dobrano sat i po 
hoda kroz šumu, a po sata kroz samo selo 
uz željezničku postaju. Lijepa šetnja za 
krepka i zdrava čovjeka. 

Strik' Mareta je bio i sam tijeh misli. 
I zato je, prije no što je skrenuo iz svoje 
kućarice, kao dobar kršćanin zamočio prste 
u blagoslovenu vodu i prekrstio se. Vrata 
po običaju podupr'o oduljom motkom. Da 
ne bi što zaboravio, zamisli se duboko, i 
košćatim rukama popipa i pretraži i džepo- 
ve i torbak i njedra, gdje je spremio ke- 
sicu s. novcima. 


— To j' glavno, jer beztoga ni u crkvu. 
Nije doduše bilo njegovo, a ni mnogo, 


ali da izgubi — za »siromaka čo'eka puno. 


i i krajcara«. 

— Pa da; lako j' dati, kad se ima. Al 
daj ti meni ma i samu krajcaru, pa bila 
ona baš ovlika (pri tom drene nokat o 
nok»2t), kad nemaš. Daj, baja ... a—a?! 

Koračajući i opet odgovori sam sebi: 

— I krajcara je velik novac ; 'est, bome. 


o =a“. “po > -- 


— m prie ca - “o. < 


mz. 


sia o. pari 
g 

Nij' doduše ko četvorka (dobu »četvoraka«*) 
nikako da zaboravi!), ali ipak je novac, 


vridi... mo'š kupiti paklić dode: a taj | 
t traje, ako čuvaš, i dva miseca , . . bar meni. 


Uto je baš sunce izlazilo i prva rumen 
prosula se povrh rašljastih krošnja malene 
šumice: »Gaja . Tu je bila zapravo njegova 
kućica, njegov dom. Tu on provodi dnevno 
svoj život. Život, koji se gradskom  čelja- 
detu čini možda prejednostavan, monoton 
i pun dosade, ali, ..ali... Strik' Mareta 
je tomu životu navikao tamo još od djetinj- 
siva. Prekinuo ga za nekoliko dana u mo- 
mačko doba za vrijeme novačenja, odakle 
se sretno izvukao od soldačije kao potpuni 
»untaglik« (nesposoban), i evo danas po 
drugi put. Možda je tomu pridonijela mnogo 
i njegova narav. Kao djetetu pomriješe mu 
rano roditelji, a sam dospije u oveću za- 
drugu. GQurali ga i turali kud koji. 


— Bižotale... smetaš. 


— Ajdajd... šta s' naćulio ušesa, 
di stariji ljudi divino? 


*) četvorka = 4 novčića (po starom raču- 
nanju). 

Tako je to bivalo iz dana u dan, dok 
mu nije došao dan spasa. Starkelja Tadija, 
svinjar zadruge, naglo se razvolio, pa oti- 
šao »kud za vazda gre se« ... 

— "KO ć' nam sadikar čuvati blago ... 
'ko?!| Nema toga, 'ko_ € zamijeniti bać' 
Tadiju. 

Mlagjarija, kojoj je do ludovanja i izbi- 
vanja po sokacima, odmah stala tjerati vodu 
na svoj mlin: 

— "KO € sada čuvati blago? Ja... 


jane mogu. ,. Di b' ja to i mogao? 


— Ne mogu ni ja... 
— Teško j' to od zore do mraka. 
— Pa 'oš po kiši i nevremenu . . . 


Samo naš strik' Mareta, a bilo mu jedno 
sedam godina, šuti kao zaliven. Njemu je 
bilo jasno, da su ono puki izgovori. Milije 
je njegovim vršnjacima izbivati i plando- 
vati, nego čuvati blago, No da on to iznese 
pred zadrugare — bilo bi vike i graje. Na- 
valili bi, da nije istina, pa eto novih nepri- 
jatelja. Ovako dušu u se. 

U tome ga prekine glas zadrugara. 


— No, šta € biti s marvom?! Ko € 


je čuvati?! 


m -——- 

Stara se pjesma ponovila. Svaki se izgo- 
Varao po svome. Kad je jedan dječarac re- 
kao, da bi rad, ali će morati skoro u ,škulu“, 
smrkao se domaćina. 

— Pravo divaniš . .. viš ti toga, na 
io nisam ni pomislio, | 

Hijede već otići, ali mu nenadano zapne 
pogled na Mareti. Pogleda ga sažalno i pi- 
tajući. Mareta se lecne. Prvi put je to, po- 
slije smrti njegovih roditelja, da ga kuće- 
gazda, starješina zadruge, pogledao s nekim 
zanimanjem i priklonio mu posebnu pažnju. 


Maretu je taj pogled dirnuo; on je u njemu | 


nazrijevao nešto veliko, nešto, što ga je 
napunilo nekim ugodnim čuvstvom. 


— A ti, Mareta?! 

“Ja. A4 Gagi apat) i a rev 
aću... 

—> Ti — i?! 

= (OCU . < ja. oću 


Stari se Djuka Perošev slatko nasmješi. 
Gle ti to dijete! Pa baš on, na kojega nisam 
ni pomislio, On, kojega i onako gledaju 
svi kao nešto suvišno u kući... I bilo 
mu žao, da je i sam bio često nepravedno 


*) oče. 





39 


otresit na maloga Maretu, a evo baš on 
prinijet će za zadrugu najveću žrivu. Podra- 


. gao ga po licu i nastojao ga osokoliti, da 


ga to veseli, samo će morati paziti i čuvati 
blago kao oko u glavi. Sam on pošao dru- 
goga jutra s Maretom na pašu i davao mu 
savjete i upute. 

Dan prije bilo za Maretu veselja na 
pretek. Ni danas mu ne ide u glavu, što 
se t0 sve s njim dogagjalo. On zna samo 
toliko, da_mu je to bio najljepši dan u ži- 
votu. Svi su oko njega tetošili i mazili ga. 
Vršnjaci, bratići i sestrične iz zadruge mitili | 
ga svakojako, a u sebi bili presretni, što 


sami ne moraju, jer ode drugovanje i ono 


plandovanje. Odrasliji se veselili, da će 


prema svojoj sposobnosti i pobudi raditi 


— kako već koji -— na domu, u polju, u 
šljiviku, u hambaru i t. d. A sam glavar 
zadruge računao i veselio se, što će odsele 
biti i prištednje, budući da ne će morati 
plaćati posebnoga pastira, Istina, Mareta je 
još dječarac, ali će ga on već uputiti u sve, 
za koju godinu bit će to momak od oka 
i baš izučeni pastir, kakvoga će imati samo 
zadruga Gjuka Peroševa, Da zato i on pri- 
donese koju i da veselje bude što veće u 


4 

Marete, pa da prione novome zvanju s ra- 
došću. pogie s njim k remenaru i kupi mu 
lijep kožnati torbak, novu kusturu i drvenu 
soljenku. Da mu bude lakše hodati, obuo 
on Maretu u nove novcate bijele čakšire i 


poklonio mu lijepu višnjevaču, kao pastir- | 


ski štap. | 
| Na sve ovo Mareta da pomahnita od 
radosti. Previše je toga najedan put došlo 
i sasvim ga zaokupilo. U ovako ugodnu 
raspoloženju mislio je samo na svoj novi 
pastirski život, a zaboravio i na zadrugare, 
vršnjake i na sve drugo. 

Nekoliko dana kasnije on je bio svoj 
goso. Marvu je sam tjerao na pašu. U , Gaju“ 
je naišao na susretljivo drušivo . . . na nove 
vršnjake, koji ga primiše kao novajliju s oso- 
bitim veseljem. Preko dana pazili i trkali za 
marvom, da ne bi išla u kvar. Pred podne 
posjedali svi skupa i blagovali u sjenici; 
za pripeke polijegali bezbrižno na ledini, i 
svaki iščekivao svoje vrijeme, kad će da 
druga zamijeni na ,straži*). Je li žedan — 
ajd. do bunara. Podigne lišće, pa tikvicom 
= *) Gdje je ,sloge“ u pastira, tu jedan pazi na 
blago, a drugi se zabavljaju i trate bezbrižno wri- 
jeme. Sutradan ,,straži“ drugi i tako redom. 

zagrabi. Za kišovita vremena zavuku se u 
sjenicu, a priča ide od usta do usia. Staro 
se ponavlja u novom obliku, svaki istresa 
svoje ,doživljaje“, život iz ,doma“, dok ne 
pane večer, A onda te zadrugari susreću 
s poštovenjem zato, jer si kući učinio preko 
dana mnogo ... vrlo mnogo. Ta marva 
— to je svakoj kući — blago . . . Padne 
tu i bolja večera, pa i ljepša riječ za razgo- 


vora. Nije zato ni čudo, da se Mareta brzo 


snašao u novoj postojbini i privikao novo- 
me životu . .. 
X 


Moglo je biti već oko po na šestu. 
ujutro; kad je prolazio zadnjim puteljkom, 
koji je vodio ravno do željezničke stanice. 
Baš sirik' Mareta u mislima, kako će on sve 
svoje danas najbolje udesiti, kad mu doprije 


opiskutljiv željeznički zvižduk do uha. 


— Toj on...taj s baš žuri. 


I Mareta podvosiruči korak. Kao da ga 
je tko polio hladnom vodom preko glave, 
tako ga odjednoć spopala jeza, pa strah, 
da _ne bi zakasnio. U tom neugodnom raspo- 
loženju zaboravio štap svoj pod pazuhom, 
torbu i sebe samoga, | 

Bez sape i sav razbarušen dotrkao u 
hodnik stanice vičući u sav glas: 

— Jeltoon?...'di s vadi karta? 
o. DJ kašač o 

Željeznički podvornik gledao ga naj- 
prije čudno i nekako porugljivo, pa samo 
mahne : 

— No? Kuda? — otegnuvši više nego 
što treba samoglas: »o« i »a«. 

Ali strik' Mareta na ovo ni kolik crno 
pod noktom, već udri u viku: 

— Žu... "di s karte... ovamo 
...lndi... nij meni do čekanja. Treba 
t ja, da stignem do dvanaeste u grad, pa 
da kupim za našega paroka sutra za god 
baruta . . . ba-ru-ta-A , , 

Skupili se u tili čas i ostali suputnici, 
pa ti naš gospodin ,podvornik“ stao ure- 
dovati : 

— Deder ti, šokče, umiri se . . . jer će 
bit rešt... 

Sad se strik' Mareta razgoropadio:. 

— Kaki rešt?! Nis' ja ništa ukro, da 
bi ti mene mogao zatvoriti. Moj pokojni 
otac i maja tri puta bi se prije preokrenili 
u grobu, nego što b' ja mogao zlo i po- 
misliti ...aja... ne radi toga. Daleko 

tvom reštu bilo od naše kuće , , , već ako 
baš "očeš, a ti idi sam . , , otvoren # put 
sx. 184. 10 

Svi nazočni udariše u smijeh. Podvor- 
nik se razljutio, pa nešto smrsio kroz zube, 


i da je potrajalo još koji čas, bilo bi možda 


i zla. Glas blagajnika dokrajčio cio prizor 
svojim piskutljivim: 

— Molim... vaditi karte .., karte .., 

X 

Željeznica jurila slavonskom ravnicom, 
U vlaku gužva, metež, Zapušili kao Turci, 
a jezik se mota kao vodenica. Strik' Mareta 
se zgurio na klupi. Neugodno mu je, pa 
sve pomišlja na onoga neotesanca, pa na 
ove supuinike. Svi ga nekako čudno pogle- 
davaju, smiju se u brk, podrugivaju. Kao 
da su oni nešto bolje neg on. Istina, on je 
priprost čovjek, čobanin od zanata, a ovo 
sve napola gospoda. Bokčad u gospodskom 
ruhu. Možda je on imao i krivo, ali bio je 
čvrsto uvjeren, da su oči svih putnika uprte 
samo u njega i ni u koga drugoga, Ali baš 
onda, kada je sam sebe ušuikavao o pro- 
tivnom, pa slučajno bacio pogled unaokolo, 
a ono svi kao po dogovoru pogledaše, i 
njegove oči uočiše desetak drugih, 

& No... t0|... dasjatoznao,.. 
nikada , . . aja; nikada strik' Mareta iz svoje 
kućarice . . . nikada... 


X 


Eto! Mi se raspripovijedali, a kod toga 
zaboravili, što bi se kome moglo vidjeti 
glavno. No, to nije bogzna što. U selu bit 
će za koji dan crkveni god, za njega treba 
po koja malenkost. A kako pred taj dan u 
selu sve vrije od revnosli i posla, sjetili se, 
da bi mogao strik" Mareta otići, da donese. 
To je njemu isprva laskalo — ali sada se 
siromak zbunio, izgubio glavu. Što će biti 
sada u gradu? Hoće li on pogoditi baš u 
onu puškarnicu izmegju mnoštva drugih 
dućana? Pa onda valja da ode za općinu 
u tiskaru, za učitelja u knjižaru, za načel- 
nikovicu u »apoteku« i još nekoliko sitnica, 
Pa kako će on to sve od po dvanaeste do 
po četiri obaviti?! Lako za onoga, koji se 
dan na dan šeće po gradu, al on, strik 
Mareta, ima drugoga posla; pa napokon 


taj mu se posao i ne rači. Obilaziti od go- | 


spode do gospode činilo mu se poslije 
sukoba sa željezničkim podvornikom i opas- 
no. Mogao bi se rad šta izlanuti, pa eto . 

mogao bi još zbilja dopasti bulunicex. 





— Buvare... brrr... 
Sa ovakvima mislima, napola. srvan i 


pun straha i pusta očajanja zagrabusio iz 


vlaka kroz gungulu na aslaltski pločnik ... 


1 EPIC, 


U župnom dvoru: vidio se živahan raz- 
govor. Gospodin župnik nešto se ljuti. Na- 


čelnik se smrkao, a učitelj nehajno bubnja 


prstima po stolu. 
= — Baš nas je nasamario. 
o Nasamario . . . 

— Sta?! Kaži bolje: prevario — žestio 
se načelnik. 

— Bilo što mu drago, samo strik' Ma- 
retu nijesmo trebali poslati u grad. Nije to 
za njega. On je ostario u svome »Gaju«, 
pa smo ga trebali ostaviti na_miru. Čujem, 
da je lutao kao muha bez glave iz dućana 
u dućan. Zaboravio, gdje mu je glava. Du-. 
ćandžija pita što želi, po što su ga poslali, 
a on stao vaditi maramicu i razvezivati uzlo- 


. ve, a nikako da se sjeti, po što je došao. 


— Sta 'š, gospod'ne, stara glava . , 
— Kaži radije: luda — — | 

— Štaa...ko to men' može okazti, 
ki aa | 

I strik' Mareta udari u viku. Razgoro- 
padio se. 

— Pokaz'ti ću ja vama. . , nis' ja lopov, 
da 'š ti mene u rešt i... 

-— Ma kaki rešt — — 

—Ša...vi...ja.. 


Da ne bude javne sablazni, otpravili 
strik' Maretu iz dućana, a on onda ravno u 
gostionicu, — . | 

— Bar ć nešto pregristi, a onda po 
barut. Uto vrijeme odmicalo, pa kad on čuo, 
da će uskoro tri sata — skupio svoje, pa 
na vlak. Došao još prerano. Nije bilo ni 
pola na tri. Da se vrati, činilo mu se da 
nema dosta vremena. Ovamo opet, kraj svoje 
nedaće, u zbunjenosti svojoj mislio Mareta, 
da je ipak najbolje barem se odvesti kući, 
jer će inače morati pješke. A provaliti tride- 
setak kilometara »za babje zdravlje« — 
nije šala. 

Još župnik u pripovijedanju, a ono se 
otvore vrata i unutra stupi glavom: strik' 
Mareta, Lice mu zažareno, odijelo na njemu 
zdruljano, a on sam smeten... zbunjen... 

— Hvaljn Iss... ja s doša“ 

— A di su stvari?! 

— Kake stvari?! 

— Pa barut za sutrašnji naš god, pa 
one stvari za mene, gosp. učitelja, Općinu, 
načel — — 


—E..,dasja... moljt ću... 
i Mareta počeo motati o svemu i svačemu, 
što je još više nazočne razljutilo. 


— Nesrećo jedna, kaži mi barem — 
a to si irebao već radi našega goda, naše 
slave — zašto mi barem nisi još sinoć do- 
šao kazati, da nisi donio barut, pa bih ja 
onda brže bolje makar. na svojim kolima 
poslao u grad, al ne — ti mene pustio, da 
dočekam god bez pucanja. Zašto — a?! 


Strik“ Mareti odlanulo. Kao je ono pred 
jedno po sata došao sav zasopljen zvonar 
u njegov blaženi ,Gaj“ i poručio mu, da 
odmah dogje u župni dvor, jer će doći po 
njega pandur, mislio Mareta, da će sada biti 
zlo i naopako — da će sada uistinu »u 
rešt«. A evo, dobar župnik ništa mu ne Će, 
nije ga pravo ni opsovao, već jedino želi 
čuti, zašto nije došao još sinoć kazati svoju 
nedaću. Lice mu se zato naglo razvedri i 
on grune onako iz neba u rebra: 

— Gospodine ...to t “vako: mislio 
i“ ja, ako ću kazati jal“ prije jal“ kasnije, da 
i zlo... sve jedno je. Et zato nisam 


došo ... sam' zato. 


Pravi naš čovo: kaki je od mladosti, 
taki ostaje — do groba . 





UROK . 
UOČI OGLEDA 
POD STARE DANE 


s. 1. 
. 2 


OD PISCA OVE KNJIGE IZAŠLO. 


»Zapisci sa sela“ (1907.) 
»Sa slavonske ravni“ (1913.) 
»IZ naših sela“ (1913.) 


U PRIPREMI: 
»Bez ljubavi“ (odulja pripovijest) 


PREŠTAMPANO IZ ,KNJIŽEVNOG PRILOGA« 
KLUBA HRVATSKIH KNJIŽEVNIKA U OSIJEKU 
1913, 

